พระราชกฤษฎีกาจัดตั้งเทศบาลเมืองมาบตาพุดพ.ศ.๒๕๔๔ ภูมิพลอดุลยเดชป.ร.ให้ไว้ณ วันที่ ๓ กรกฎาคม พ.ศ. ๒๕๔๔เป็นปีที่๕๖ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งเทศบาลเมืองมาบตาพุดโดยเปลี่ยนแปลงฐานะเทศบาลตำบลมาบตาพุดในอำเภอเมืองระยอง จังหวัดระยอง เป็นเทศบาลเมืองมาบตาพุดอาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทย และมาตรา ๑๐ แห่งพระราชบัญญัติเทศบาล พ.ศ.๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๑๑) พ.ศ. ๒๕๔๓จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่าพระราชกฤษฎีกาจัดตั้งเทศบาลเมืองมาบตาพุด พ.ศ. ๒๕๔๔มาตรา๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓ ให้เปลี่ยนแปลงฐานะเทศบาลตำบลมาบตาพุดในอำเภอเมืองระยอง จังหวัดระยอง เป็นเทศบาลเมืองมีชื่อว่า เทศบาลเมืองมาบตาพุดมาตรา๔ ให้กำหนดเขตเทศบาลเมืองมาบตาพุดไว้ดังนี้หลักเขตที่๑ ตั้งอยู่บนเส้นแบ่งเขตอำเภอเมืองระยองกับกิ่งอำเภอนิคมพัฒนา จังหวัดระยองห่างจากศูนย์กลางทางหลวงแผ่นดินหมายเลข ๓๖ (กรุงเทพมหานคร - ตราด) ฟากตะวันตกเป็นระยะ ๓,๐๐๐ เมตรด้านเหนือจากหลักเขตที่๑ เป็นเส้นเลียบเส้นแบ่งเขตอำเภอเมืองระยองกับกิ่งอำเภอนิคมพัฒนา จังหวัดระยองไปทางทิศตะวันออก ถึงหลักเขตที่ ๒ ซึ่งตั้งอยู่บนเส้นแบ่งเขตอำเภอเมืองระยองกับกิ่งอำเภอนิคมพัฒนาจังหวัดระยอง ห่างจากศูนย์กลางทางหลวงแผ่นดินหมายเลข ๓๖ (กรุงเทพมหานคร ตราด)ฟากตะวันตก เป็นระยะ ๕๐๐ เมตรจากหลักเขตที่๒ เป็นเส้นเลียบเส้นแบ่งเขตอำเภอเมืองระยองกับกิ่งอำเภอนิคมพัฒนา จังหวัดระยองไปทางทิศตะวันออกเฉียงใต้ ถึงหลักเขตที่ ๓ซึ่งตั้งอยู่บนเส้นแบ่งเขตอำเภอเมืองระยองกับกิ่งอำเภอนิคมพัฒนา จังหวัดระยองห่างจากศูนย์กลางทางหลวงแผ่นดินหมายเลข ๓๖ (กรุงเทพมหานคร - ตราด) ฟากตะวันตกเป็นระยะ ๕๐๐ เมตรจากหลักเขตที่๓ เป็นเส้นตั้งฉากกับศูนย์กลางทางหลวงแผ่นดินหมายเลข ๓๖ (กรุงเทพมหานคร - ตราด)ไปทางทิศตะวันออกเฉียงเหนือ เป็นระยะ ๑,๕๐๐ เมตร ถึงหลักเขตที่ ๔ ซึ่งตั้งอยู่บนเส้นตั้งฉากกับศูนย์กลางทางหลวงแผ่นดินหมายเลข๓๖ (กรุงเทพมหานคร-ตราด) ฟากตะวันออก เป็นระยะ ๑,๐๐๐ เมตรจากหลักเขตที่๔ เป็นเส้นขนานกับทางหลวงแผ่นดินหมายเลข ๓๖ (กรุงเทพมหานคร - ตราด)ไปทางทิศตะวันออกเฉียงใต้ ถึงหลักเขตที่ ๕ ซึ่งตั้งอยู่บนเส้นตั้งฉากกับศูนย์กลางทางหลวงแผ่นดินหมายเลข๓๑๙๑ ฟากตะวันออก เป็นระยะ ๓,๐๐๐ เมตรด้านตะวันออกจากหลักเขตที่๕ เป็นเส้นขนานกับศูนย์กลางทางหลวงแผ่นดินหมายเลข ๓๑๙๑ ฟากตะวันออกไปทางทิศตะวันตกเฉียงใต้ เป็นระยะ ๑,๐๐๐ เมตร ถึงหลักเขตที่ ๖ ซึ่งตั้งอยู่ริมทางหลวงแผ่นดินหมายเลข๓๖ (กรุงเทพมหานคร - ตราด) ฟากใต้จากหลักเขตที่๖ เป็นเส้นเลียบริมทางหลวงแผ่นดินหมายเลข ๓๖ (กรุงเทพมหานคร ตราด) ฟากใต้ไปทางทิศตะวันออกเฉียงใต้ เป็นระยะ ๙๐๐ เมตร ถึงหลักเขตที่ ๗ซึ่งตั้งอยู่ริมถนนสายมาบตาพุด บ้านหนองหว้า บรรจบกับทางหลวงแผ่นดินหมายเลข ๓๖(กรุงเทพมหานคร - ตราด) ฟากตะวันออกจากหลักเขตที่๗ เป็นเส้นเลียบริมถนนสายมาบตาพุด - บ้านหนองหว้า ฟากตะวันออก ไปทางทิศใต้เป็นระยะ ๑,๘๐๐ เมตร ถึงหลักเขตที่ ๘ ซึ่งตั้งอยู่ริมถนนสายมาบตาพุด - บ้านหนองหว้าฟากตะวันออก ห่างจากศูนย์กลางทางหลวงแผ่นดินหมายเลข ๓๑๙๑ เป็นระยะ ๓,๘๐๐ เมตรจากหลักเขตที่๘ เป็นเส้นขนานกับศูนย์กลางทางหลวงแผ่นดินหมายเลข ๓ (สุขุมวิท) ฟากตะวันออกทางทิศตะวันออกเฉียงใต้ ถึงหลักเขตที่ ๙ ซึ่งตั้งอยู่บนเส้นตั้งฉากกับศูนย์กลางทางหลวงแผ่นดินหมายเลข๓ (สุขุมวิท) ฟากตะวันออก เป็นระยะ ๓,๐๐๐ เมตรจากหลักเขตที่๙ เป็นเส้นตั้งฉากกับศูนย์กลางทางหลวงแผ่นดินหมายเลข ๓ (สุขุมวิท)ไปทางทิศตะวันตกเฉียงใต้ เป็นระยะ ๓,๐๐๐ เมตร ถึงหลักเขตที่ ๑๐ซึ่งตั้งอยู่ริมทางหลวงแผ่นดินหมายเลข ๓ (สุขุมวิท) ฟากใต้จากหลักเขตที่๑๐ เป็นเส้นตั้งฉากกับศูนย์กลางทางหลวงแผ่นดินหมายเลข ๓ (สุขุมวิท)ไปทางทิศตะวันตกเฉียงใต้ เป็นระยะ ๖,๕๐๐ เมตร ถึงหลักเขตที่ ๑๑ ซึ่งตั้งอยู่ในทะเลอ่าวไทยด้านใต้จากหลักเขตที่๑๑ เป็นเส้นตรงไปทางทิศตะวันตกเฉียงเหนือ ถึงหลักเขตที่ ๑๒ซึ่งตั้งอยู่ปลายสันเขื่อนกันคลื่นท่าเรืออุตสาหกรรมมาบตาพุด ฟากตะวันตก เป็นระยะ๓,๐๐๐ เมตรจากหลักเขตที่๑๒ เป็นเส้นตรงไปทางทิศตะวันตกเฉียงเหนือ ถึงหลักเขตที่ ๑๓ซึ่งตั้งอยู่ริมชายฝั่งทะเลอ่าวไทย ด้านใต้ บนเส้นแบ่งเขตอำเภอเมืองระยองกับอำเภอบ้านฉางจังหวัดระยอง เป็นระยะ ๖,๓๐๐ เมตรด้านตะวันตกจากหลักเขตที่๑๓ เป็นเส้นเลียบเส้นแบ่งเขตระหว่างอำเภอเมืองระยองกับอำเภอบ้านฉาง จังหวัดระยองไปทางทิศเหนือ ถึงหลักเขตที่ ๑๔ ซึ่งตั้งอยู่บนเส้นตั้งฉากกับศูนย์กลางทางหลวงแผ่นดินหมายเลข๓ (สุขุมวิท) ฟากใต้ เป็นระยะ ๒,๐๐๐ เมตรจากหลักเขตที่๑๔ เป็นเส้นเลียบเส้นแบ่งเขตระหว่างอำเภอเมืองระยองกับอำเภอบ้านฉาง จังหวัดระยองไปทางทิศเหนือ ถึงหลักเขตที่ ๑๕ ซึ่งตั้งอยู่บนแนวเขตป่าสงวนแห่งชาติป่าเขาห้วยมะหาด เขานั่งยอง - เขาครอก ห่างจากศูนย์กลางทางหลวงแผ่นดินหมายเลข ๓(สุขุมวิท) ฟากเหนือ เป็นระยะ ๔,๓๐๐ เมตรจากหลักเขตที่๑๕ เป็นเส้นเลียบแนวเขตป่าสงวนแห่งชาติ ป่าห้วยมะหาด - เขานั่งยอง เขาครอกไปทางทิศตะวันออกเฉียงเหนือ จนบรรจบกับหลักเขตที่ ๑ดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควรมาตรา ๕ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพันตำรวจโททักษิณ ชินวัตรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลเมืองมาบตาพุด พ.ศ. ๒๕๔๔(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้คือ เนื่องจากเทศบาลตำบลมาบตาพุดซึ่งจัดตั้งขึ้นโดยพระราชกฤษฎีกาจัดตั้งเทศบาลตำบลมาบตาพุดจังหวัดระยอง พ.ศ. ๒๕๓๔ มีสภาพความเจริญเติบโตทางเศรษฐกิจและสังคมเพิ่มขึ้นสมควรเปลี่ยนแปลงฐานะเป็นเทศบาลเมืองมาบตาพุด จึงจำเป็นต้องตราพระราชกฤษฎีกานี้ปาจรีย์/จัดทำ๒๐ตุลาคม ๒๕๖๓[๑] ราชกิจจานุเบกษา เล่ม ๑๑๘/ตอนที่ ๕๒ ก/หน้า ๑๐/๔ กรกฎาคม ๒๕๔๔